Vendsyssels største shoppingcenter, METROPOL, i Hjørring blev i går kåret til Danmarks bedste. Det er anden gang i træk, at centret vinder prisen.

Borgerne i Hjørring kan ikke klage, når det kommer til shoppemuligheder. Deres center METROPOL er nemlig blevet kåret til Danmarks Bedste shoppecenter ved en prisuddeling i Tivoli i går. Det er anden gang i træk, at centret løber med prisen, og det er aldrig sket før. Juryen, der kårede vinderen, lagde især vægt på de mange positive tilbagemeldinger, METROPOL får fra sine kunder. Det er Institut for Center-Planlægning (ICP A/S), Nordic Council of Shopping Centers (NCSC) og Detail-forum, der står bag prisen, som i går blevet overrakt for niende gang. Hjørring centret METROPOL vandt prisen "Danmarks Bedste Shoppingcenter under 25.000 kvadratmeter" blandt 12 deltagende centre.